তিনিখনকৈ কৃষি আইন বাতিলৰ দাবীত বিগত দুমাহ ধৰি দিল্লীত আন্দোলন অব্যাহত ৰখা কৃষকসকললৈ ইতিমধ্যে বিশ্বৰ বহু প্ৰখ্যাত ব্যক্তিয়ে সমৰ্থন দিছে।
ইয়াৰ মাজতে শেহতীয়াকৈ জাতিৰ পিতা মহাত্মা গান্ধীৰ নাতিনীয়েক তাৰা গান্ধী ভট্টাচাৰ্যই কৃষকসকলৰ কাষত থিয় দি তেওঁলোকৰ আন্দোলনলৈ পূৰ্ণ সমৰ্থন দিয়ে।
চৰকাৰে কিয় তেওঁলোকৰ দাবীৰ প্ৰতি গুৰুত্ব দিয়া নাই সেয়া ৰহস্যৰ বিষয় বুলিও তেওঁ কয়।দিল্লী আৰু উত্তৰ প্ৰদেশ সীমান্তৰ গাজীপুৰত উপস্থিত হৈ তাৰা গান্ধীয়ে কৃষকসকলৰ সৈতে বহু সময় কটায়।
অন্নদাতা কৃষকসকলক উপেক্ষা কৰাটো কোনো পধ্যে ভাল কথা হোৱা নাই বুলি তেওঁ মন্তব্য কৰে। প্ৰতিবাদী কৃষকসকলক তেওঁ শান্তি-শৃংখলা বজাই ৰাখি আ্ন্দোলন চলাই যাবলৈ আহ্বান জনায়।
